અલ્પેશ ઠાકોરે ઉત્તર પ્રદેશનાં મુખ્યમંત્રી યોગી આદિત્યનાથ અને બિહારનાં મુખ્યમંત્રી નીતીશ કુમારને પત્ર લખ્યો છે અને બંને પત્રોમાં એક જ વાત કોમન લખવામાં આવી છે. ગુજરાત છોડનારા મુખ્યત્વે લોકો આ બંને રાજ્યોમાંથી છે. અલ્પેશ ઠાકોરે જણાવ્યું હતું કે તેઓ ફક્ત બળાત્કાર પીડિતા માટે ન્યાયની માંગ કરી રહ્યા હતા પરંતુ અમુક લોકોએ તેને રાજકીય રંગ આપી દીધો છે. તેઓએ દાવો કર્યો હતો કે ઉત્તર પ્રદેશ અને બિહારના લોકો અફવાઓ પર આંખો બંધ કરીને વિશ્વાસ કરે છે અને ગુજરાત છોડી રહ્યા છે તેમજ આ હુમલાઓ એક ચોક્કસ કાવતરાં હેઠળ કરવામાં આવી રહ્યા છે.